Jan Bjedrich Fryco

mini|upright|Kamjeń na row Jana Bjedricha Fryca w Gołkojcach

Jan Bjedrich Fryco ( Johann Friedrich Fritze; * 20. septembera 1747 w Gołkojcach, † 15. januara 1819 w Gołkojcach) - dolnoserbski faraŕ, pśełožowaŕ‎ a rěcywědnik. 

Jan Bjedrich Fryco jo se w Gołkojcach ako syn faraja naroźił. Wót 1752 až do 1757 jo wón we Wjerbnje pśi pjatkarju žywy był. Nejpjerwjej až do 1761 jo wón był wuknik na gymnaziumje w Chóśebuzu a potom w Lubinje. W lětach 1766–1769 jo wón studěrował teologiju w měsće Halle. Tam jo wón źěłał teke ako informator (wucabnik) we Franckowej syrotowni. Po studiumje jo se wón do Łužyce wrośił (01.03.1768). We Wětošowje jo wón źěłał až do 1773 ako rektor a archidiakon. 1773–1778 jo wón był faraŕ w Korjenju a wót 1778 až do 1808 w Gołkojcach. W 1791 jo wón skóńcył pśełožk Starego Testamenta do serbskeje rěcy, ale toś ten pśełožk jo mógał byś wótśišćany akle 5 lět pózdźej w lěśe 1796.

Z 61 lětami jo se Fryco w lěśe 1808 na wuměńk sednuł. 15.01.1819 jo wón wumrěł.

 Žrědła 
 Frido Mětšk: Fryco, Jan Bjedrich, [w:] Jan Šołta, Pětr Kunze, Franc Šěn (wud.): Nowy biografiski słownik k stawiznam a kulturje Serbow, Budyšyn 1984, s. 146.

 Eksterne wótkaze 


Kategorija:Roź. 1747
Kategorija:Wum. 1819
Kategorija:Wósoba (Dolna Łužyca)
Kategorija:Serb
Kategorija:Faraŕ
Kategorija:Pśełožowaŕ‎ 
Kategorija:Spisowaśel‎ 
Kategorija:Rěcywědnik
Kategorija:Muž